3. การประกอบธุรกิจของแต่ละสายผลิตภัณฑ์

3.1 ลักษณะบริการ

รายละเอียดธุรกิจของบริษัท 4 ประเภท ตามที่บริษัทได้รับอนุญาตจากกระทรวงการคลัง มีดังนี้

(1) ธุรกิจการเป็นนายหน้าซื้อขายหลักทรัพย์

บริษัทให้บริการด้านการเป็นนายหน้าซื้อขายหลักทรัพย์ โดยลูกค้าสามารถซื้อขายหลักทรัพย์ด้วยเงินสด
บัญชีเงินกู้ยืมเพื่อซื้อหลักทรัพย์ บัญชี Credit Balance
และบัญชีซื้อขายหลักทรัพย์ผ่านระบบอินเตอร์เน็ต

บริษัทมีส่วนแบ่งตลาดมูลค่าการซื้อขายหลักทรัพย์
และมูลค่าการซื้อขายหลักทรัพย์ของบริษัทแยกตามประเภทลูกค้า
และแยกตามลักษณะการซื้อขายหลักทรัพย์ของลูกค้า ในระยะ 3 ปีที่ผ่านมา ปรากฏตามตารางต่อไปนี้

+---------------------------------+-----------+-----------+-----------+
| มูลค่าการซื้อขายหลักทรัพย์             | ปี 2541    | ปี 2542    | ปี 2543    |
+---------------------------------+-----------+-----------+-----------+
| ตลาดหลักทรัพย์ฯ (ล้านบาท)           | 8         | 1,6       | 9         |
|                                 | 55,168.94 | 09,787.16 | 23,696.83 |
|                                 |           |           |           |
|                                 |           | 306       |           |
+---------------------------------+-----------+-----------+-----------+
| บริษัท (ล้านบาท)                   | 1         | 3         | 1         |
|                                 | 69,391.16 | 06,485.16 | 62,452.01 |
+---------------------------------+-----------+-----------+-----------+
| ส่วนแบ่งตลาดของบริษัท (%)           | 9.90      | 9.52      | 8.79      |
+---------------------------------+-----------+-----------+-----------+
| แยกตามประเภทลูกค้า (%)            |           |           |           |
+---------------------------------+-----------+-----------+-----------+
| - บัญชีลงทุนของบริษัท                | 1.52      | 0.33      | 0.43      |
+---------------------------------+-----------+-----------+-----------+
| - กองทุนรวม                      | 2.36      | 2.79      | 2.97      |
+---------------------------------+-----------+-----------+-----------+
| - Sub Broker                    | 11.16     | 4.26      | -         |
+---------------------------------+-----------+-----------+-----------+
| - ลูกค้าทั่วไป                      | 63.08     | 76.36     | 74.90     |
+---------------------------------+-----------+-----------+-----------+
| - ลูกค้าต่างประเทศ                 | 21.88     | 16.26     | 21.70     |
+---------------------------------+-----------+-----------+-----------+
| รวม                             | 100.00    | 100.00    | 100.00    |
+---------------------------------+-----------+-----------+-----------+
| แยกตามลักษณะการซื้อขาย (%)         |           |           |           |
+---------------------------------+-----------+-----------+-----------+
| - Cash                          | 100.00    | 100.00    | 99.43     |
+---------------------------------+-----------+-----------+-----------+
| - Margin                        | -         | -         | 0.57      |
+---------------------------------+-----------+-----------+-----------+
| รวม                             | 100.00    | 100.00    | 100.00    |
+---------------------------------+-----------+-----------+-----------+

ในปี 2541 ถึงปี 2543
บริษัทไม่ได้ทำธุรกิจเป็นนายหน้าซื้อขายหลักทรัพย์นอกตลาดหลักทรัพย์แห่งประเทศไทย แต่อย่างใด

ในระยะ 3 ปีที่ผ่านมา บริษัทมีตัวแทนนายหน้าซื้อขายหลักทรัพย์ (Sub Broker) คือบริษัทหลักทรัพย์
แอสเซทพลัส จำกัด โดยส่งคำสั่งซื้อขายผ่านบริษัท ในปี 2541 จนถึงเดือนกันยายน 2542
นับแต่เดือนตุลาคม 2542 เป็นต้นมา
บริษัทไม่มีตัวแทนนายหน้าหลักทรัพย์ใดส่งคำสั่งซื้อขายหลักทรัพย์ผ่านบริษัท

นโยบายในการรับลูกค้า

บริษัทมีนโยบายเปิดให้ผู้ที่ประสงค์จะลงทุนในตลาดหลักทรัพย์แห่งประเทศไทย
ได้มีโอกาสที่จะเข้ามาเปิดบัญชีกับบริษัทในทุกระดับ
ทั้งนี้ต้องอยู่ในหลักเกณฑ์การพิจารณาตามคุณสมบัติดังนี้

บุคคลธรรมดา

1. มีหน้าที่การงานเป็นหลักแหล่ง

2. มีฐานะมั่นคง

3. มีรายได้ประจำและเพียงพอสำหรับการลงทุน

4. มีเงินออม

5. มีความสามารถในการชำระเงิน ในขอบเขตวงเงินที่ได้มีการอนุมัติให้

ลูกค้าสถาบัน

1. มีฐานะทางการเงิน (Financial Position) ที่มั่นคง

2. มีผู้ถือหุ้นเป็นที่ยอมรับ

3. มีผู้บริหารที่มีประสบการณ์และเป็นที่เชื่อถือ

4. มีผลประกอบการที่มีกำไร

ขั้นตอนการอนุมัติและอำนาจการอนุมัติ

1. การพิจารณารับลูกค้า

1.1 เจ้าหน้าที่การตลาดจะเป็นผู้ชี้แจงกฎระเบียบการซื้อขายหลักทรัพย์ด้วยบัญชีเงินสดตาม
กฎระเบียบตลาดหลักทรัพย์แห่งประเทศไทย และตามเงื่อนไขที่บริษัทกำหนด
เพื่อให้ลูกค้าเข้าใจในเบื้องต้น

1.2 ให้ลูกค้ากรอกรายละเอียดในคำขอเปิดบัญชีซื้อขายหลักทรัพย์
โดยให้มีข้อมูลประวัติของลูกค้าเพื่อประกอบการพิจารณาอย่างเพียงพอในการรับเป็นลูกค้า
โดยมีเอกสารหลักฐานประกอบ ได้แก่ สำเนาบัตรประจำตัวประชาชน สำเนาทะเบียนบ้าน
สำเนาหนังสือรับรองการจดทะเบียนบริษัท สำเนาใบอนุญาตประกอบกิจการ (กรณีธุรกิจเฉพาะ)
ตัวอย่างลายมือชื่อลูกค้าหรือผู้มีอำนาจลงนาม (กรณีนิติบุคคล) สำเนาสมุดฝากเงิน ใบรับฝากเงิน
ตั๋วสัญญา ใช้เงินเพื่อเป็นหลักฐานการมีฐานะและการออมทรัพย์

1.3 ให้ลูกค้าลงนามในหนังสือดังต่อไปนี้คือ คำขอเป็นลูกค้าเพื่อเปิดบัญชีซื้อขายหลักทรัพย์
สัญญาตั้งตัวแทนนายหน้าซื้อขายหลักทรัพย์ สัญญาซื้อขายหลักทรัพย์ด้วยเงินสด
บันทึกข้อตกลงเกี่ยวกับการดูแลรักษาทรัพย์สินของลูกค้า หนังสือแต่งตั้งตัวแทนเพื่อซื้อขายหลักทรัพย์
(กรณีลูกค้ามอบอำนาจให้ผู้อื่นทำการแทน)

1.4 กรณีลูกค้าของสำนักงานใหญ่

- เมื่อเจ้าหน้าที่ได้ตรวจดูความถูกต้องของเอกสารครบถ้วน และพิจารณาเห็นว่าสมควรจะอนุมัติให้มี
วงเงินซื้อขายหลักทรัพย์กับบริษัทได้
ก็จะเสนอความเห็นพร้อมกำหนดวงเงินต่อผู้บังคับบัญชาตามลำดับชั้น เพื่อพิจารณาอนุมัติ

กรณีลูกค้าของสำนักงานสาขา

- เจ้าหน้าที่การตลาดเสนอความเห็นพร้อมกำหนดวงเงินไปยังผู้จัดการสำนักงานสาขา

- ผู้จัดการสำนักงานสาขาพิจารณาคำขอของลูกค้า
พร้อมเอกสารหลักฐานและความเห็นของเจ้าหน้าที่การตลาด
แล้วเสนอความเห็นของตนมายังผู้บริหารที่ดูแลสายงานสำนักงานสาขา ซึ่งอยู่ที่กรุงเทพ
อำนาจอนุมัติวงเงินเป็นไปตามลำดับชั้นเช่นเดียวกับลูกค้าสำนักงานใหญ่

2. อำนาจอนุมัติ

+---------------------------------+------------------------------------+
| วงเงินอนุมัติ                       | ผู้มีอำนาจอนุมัติ                        |
+---------------------------------+------------------------------------+
| ไม่เกิน 5 ล้านบาท                  | เจ้าหน้าที่ระดับบริหาร,                  |
|                                 |                                    |
| ไม่เกิน 10 ล้านบาท                 | ผู้ช่วยกรรมการผู้อำนวยการและ            |
|                                 |                                    |
| ไม่เกิน 20 ล้านบาท                 | รองกรรมการผู้อำนวยการ                |
|                                 |                                    |
| ไม่เกิน 100 ล้านบาท                | เป็นผู้พิจารณาอนุมัติตามวงเงินที่            |
|                                 |                                    |
| เกิน 100 ล้านบาท ขึ้นไป             | แต่ละลำดับชั้นได้รับมอบหมาย              |
|                                 |                                    |
|                                 | กรรมการผู้อำนวยการ/กรรมการบริหาร      |
|                                 |                                    |
|                                 | Credit Committee                   |
|                                 |                                    |
|                                 | คณะกรรมการบริหาร                    |
|                                 |                                    |
|                                 | คณะกรรมการบริษัท                     |
+---------------------------------+------------------------------------+

เมื่อเจ้าหน้าที่บริหารแต่ละคน อนุมัติวงเงินให้ลูกค้าตามอำนาจที่ได้กำหนดไว้แล้ว
ต้องนำเสนอเจ้าหน้าที่บริหารชั้นสูงขึ้นไปตามลำดับชั้น จนถึงกรรมการผู้อำนวยการ เพื่อทราบ

การควบคุมและติดตามลูกค้าซื้อขายหลักทรัพย์

1. ในระหว่างชั่วโมงการซื้อขาย
เมื่อเจ้าหน้าที่การตลาดรับคำสั่งซื้อหรือขายหลักทรัพย์จากลูกค้าส่งคำสั่งเข้าสู่ระบบการซื้อขาย
ระบบฯจะตรวจสอบวงเงิน และจำนวนหลักทรัพย์ที่ลูกค้าฝากไว้กับบริษัท
หากเกินวงเงินหรือหลักทรัพย์มีไม่เพียงพอ เจ้าหน้าที่การตลาดจะต้องสอบกับลูกค้า
หากเห็นควรให้เกินวงเงิน โดยเห็นว่าลูกค้าเป็นผู้มีประวัติดี
ฐานะเป็นที่เชื่อถือได้ก็จะขอให้ผู้บังคับบัญชาระดับผู้จัดการฝ่ายขึ้นไปเป็นผู้อนุมัติให้ผ่านรายการได้
กรณีสั่งขายโดยยังไม่ได้ส่งมอบใบหุ้น เจ้าหน้าที่การตลาดก็จะต้องสอบถามลูกค้า
หากเห็นสมควรเชื่อถือได้ ก็ต้องขอให้ผู้บังคับบัญชาผ่านรายการให้เช่นเดียวกัน

2. ระบบการซื้อขาย จะกำหนดจำนวนเงินสูงสุดไว้ สำหรับแต่ละคำสั่งซื้อ
หากเกินระบบจะเตือนให้ตรวจดูคำสั่งอีกครั้งหนึ่ง

3. ระบบการควบคุมจะพิมพ์รายงานเกินวงเงินประจำวัน (Daily Overlimit Report)
สำหรับลูกค้ารายที่ซื้อหลักทรัพย์เกินวงเงินในระหว่างวัน เพื่อให้ผู้บริหารระดับสูงขึ้นไปรับทราบ
และพิจารณาทบทวนความเหมาะสมของวงเงินที่กำหนดไว้

4. เมื่อถึงกำหนดชำระเงินค่าซื้อหลักทรัพย์ หากลูกค้าไม่ชำระ ระบบการควบคุมจะออกรายงาน
Past Due Report เพื่อให้เจ้าหน้าที่การตลาดติดตามทวงถามลูกค้า
หากลูกค้าชำระค่าซื้อหลักทรัพย์ด้วยเช็ค และเมื่อเช็คนั้นไม่สามารถเรียกเก็บเงินได้ ก็จะมีรายงาน
Cheque Returned ประจำวันให้เจ้าหน้าที่การตลาดติดตาม
ทั้งสองกรณีเจ้าหน้าที่การตลาดจะต้องรายงานผลการติดตามลูกค้าที่ผิดนัดชำระหรือเช็คคืนให้ผู้บังคับบัญชาระดับสูงทราบ

5. ลูกค้ารายที่ค้างชำระหรือเช็คชำระค่าซื้อไม่สามารถเรียกเก็บเงินได้
ระบบงานจะไม่ตอบรับการรับค่าสั่งซื้อ
จนกว่าลูกค้าจะดำเนินการชำระรายการที่ค้างชำระหรือเช็คคืนแล้ว

6. ลูกค้าที่ผิดนัดชำระค่าซื้อหลักทรัพย์ หรือมีเช็คคืน ข้อมูลจะถูกบันทึกไว้ในประวัติลูกค้าแต่ละราย
หากเกิดขึ้นบ่อยครั้งในระยะ 1-3 เดือน อาจถูกพิจารณาปรับเปลี่ยนวงเงินที่เหมาะสม

7. บริษัทมีการพิจารณาทบทวนวงเงิน รวมถึงการเพิ่มวงเงินบัญชีลูกค้าอย่างสม่ำเสมอ

การให้กู้ยืมเพื่อซื้อหลักทรัพย์

นโยบายการให้กู้ยืมเพื่อซื้อหลักทรัพย์

บริษัทมีเป้าหมายให้จำนวนเงินให้กู้ยืมเพื่อซื้อหลักทรัพย์กับลูกค้าอยู่ในระดับที่บริษัทกำหนด
หลักทรัพย์ที่อนุญาตให้ลูกค้าซื้อ บริษัทจะควบคุมไม่ให้กระจุกตัวในหลักทรัพย์ใดหลักทรัพย์หนึ่ง

ขั้นตอนและวิธีปฏิบัติในการให้กู้ยืมเพื่อซื้อหลักทรัพย์

1. บริษัทมีขั้นตอนในการพิจารณารับลูกค้า โดยกำหนดให้มีข้อมูลของลูกค้าอย่างเพียงพอ
เพื่อวิเคราะห์ความเหมาะสมในการเปิดบัญชี และความสามารถเพียงพอในการชำระหนี้

2. เจ้าหน้าที่การตลาดจะแจ้งให้ลูกค้าเข้าใจและรับทราบความเสี่ยงต่างๆ
จากการกู้ยืมเงินเพื่อซื้อหลักทรัพย์ ความเสี่ยงจากการวางเงิน รวมทั้งกฎระเบียบต่างๆ ที่เกี่ยวข้อง
โดยลูกค้าลงนามในชุดเอกสารเพื่อเปิดบัญชีตามที่บริษัทกำหนด

3. การอนุมัติวงเงินให้กู้ยืมเพื่อซื้อหลักทรัพย์
ผู้มีอำนาจอนุมัติเป็นไปตามที่บริษัทกำหนดเช่นเดียวกับบัญชีเงินสด

4. ลูกค้าต้องวางเงินเป็นประกันในครั้งแรกเพื่อกำหนดอำนาจซื้อ

5. บริษัทมีระบบการควบคุม โดยลูกค้าไม่สามารถซื้อเกินกว่าอำนาจซื้อที่คำนวณได้ ณ
ขณะใดขณะหนึ่ง และลูกค้าไม่สามารถขายโดยไม่มีหลักทรัพย์ในบัญชี

6. บริษัทมีการกำหนดรายชื่อหลักทรัพย์ที่อนุญาตให้ซื้อ โดยพิจารณาหลักทรัพย์ที่มีผลประกอบการดี
และมีสภาพคล่องในการซื้อขาย และกำหนดอัตรามาร์จิ้นเริ่มต้นของแต่ละหลักทรัพย์
และทบทวนรายชื่อหลักทรัพย์เดือนละครั้ง บริษัทประกาศรายชื่อหลักทรัพย์ที่อนุญาตให้ซื้อ
พร้อมทั้งอัตรามาร์จิ้นเริ่มต้นของแต่ละหลักทรัพย์ ณ ที่ทำการบริษัท และที่ทำการสำนักงานสาขา
ทั้งนี้อัตรามาร์จิ้นของแต่ละหลักทรัพย์จะไม่ต่ำกว่าอัตรามาร์จิ้นที่กำหนดโดยสำนักงาน ก.ล.ต.
หรือตลาดหลักทรัพย์แห่งประเทศไทย

7. บริษัทมีการกำหนดประเภทของทรัพย์สินที่ลูกค้าสามารถวางเป็นประกันเพิ่มได้ ซึ่งประกอบด้วย
เงินสด, หลักทรัพย์จดทะเบียน ตามบัญชีรายชื่อหลักทรัพย์ที่บริษัทประกาศ,
ตั๋วสัญญาใช้เงินของบริษัทเงินทุนที่บริษัทกำหนด ซึ่งลูกค้าจะต้องจดแจ้งจำนำเป็นหลักประกันกับบริษัท

แก้ไขวันที่ 18 มิถุนายน 2544

8. อัตราดอกเบี้ยเงินกู้ และอัตราดอกเบี้ยเงินสดคงเหลือ บริษัทประกาศเดือนละครั้ง
ในการเรียกเก็บดอกเบี้ยจากเงินกู้ยืมเพื่อซื้อหลักทรัพย์
หรือชำระดอกเบี้ยให้ลูกค้าในส่วนของเงินที่คงเหลือจากการซื้อหลักทรัพย์ในแต่ละวัน
จะคำนวณโดยนำยอดดอกเบี้ยสุทธิเข้าบัญชี หรือหักจากบัญชีลูกค้าเดือนละครั้ง

9. เงินที่ลูกค้าวางเพื่อเป็นประกันชำระหนี้ และส่วนที่เป็นเงินสดคงเหลือ
บริษัทจะแยกออกจากบัญชีของบริษัทและระบุเป็น “บัญชีของบริษัทเพื่อลูกค้า”

10. บริษัทเก็บรักษาหลักทรัพย์ของลูกค้าโดยเปิดบัญชีฝากหลักทรัพย์กับศูนย์รับฝากหลักทรัพย์
ลูกค้าที่นำหลักทรัพย์จำนำเป็นหลักประกัน
บริษัทจะเก็บรักษาโดยเปิดบัญชีฝากหลักทรัพย์ของลูกค้าแต่ละบัญชี

11. บริษัทมีการจัดส่งรายงานสถานะยอดลูกหนี้ / เจ้าหนี้
และหลักประกันในบัญชีมาร์จิ้นให้ลูกค้าทราบทุกเดือน

(2) กิจการค้าหลักทรัพย์

(2.1) นโยบายการลงทุนในหลักทรัพย์ของบริษัท บริษัทได้แยกประเภทการลงทุนเป็น 2
ประเภทบัญชี คือ เพื่อการลงทุน และเพื่อการค้า

ก. การค้าหลักทรัพย์บัญชีเพื่อการลงทุน

บริษัทมีนโยบายลงทุนโดยหวังผลตอบแทนในรูปของกำไรจากการซื้อขายหลักทรัพย์และเงินปันผล
ทั้งนี้บริษัทมีนโยบายที่จะเลือกลงทุนเฉพาะในหลักทรัพย์ที่มีปัจจัยพื้นฐานดีและมีอัตราการเจริญเติบโตสูง
เพื่อหวังผลตอบแทนจากการขายหุ้นซึ่งอยู่ในอัตราที่สูง โดยมีระยะเวลาของการลงทุนปกติอยู่ระหว่าง
6 เดือน ถึง 5 ปี

กิจการเป้าหมาย ได้แก่ บริษัทขนาดปานกลางซึ่งมีโอกาสที่เข้าซื้อขายในตลาดหลักทรัพย์ได้ภายใน
3-5 ปี, บริษัทซึ่งมีมูลค่าหุ้นต่ำกว่าความเป็นจริง, หุ้น Private Placement และหุ้น IPO

หลักเกณฑ์ในการพิจารณาเข้าลงทุนมี 2 หลักเกณฑ์ คือ

1. หลักเกณฑ์การลงทุน กิจการที่บริษัทจะเข้าลงทุนจะต้องพิจารณาคุณสมบัติ 3 ประการคือ

1.1 ผู้บริหาร/ผู้ถือหุ้น จะต้องไม่มีความด่างพร้อย
ทีมผู้บริหารต้องมีประสบการณ์ที่เชื่อถือได้ในธุรกิจหรืออุตสาหกรรม
ผู้ถือหุ้นหรือผู้สนับสนุนทางด้านการเงินต้องเป็นผู้ที่เชื่อถือได้และมีฐานะมั่นคง
และจะต้องไม่มีความขัดแย้งระหว่างบริษัทหลักทรัพย์ เอบีเอ็น แอมโร เอเซีย จำกัด (มหาชน)
กับผู้ถือหุ้นและผู้บริหารในบริษัทที่จะเข้าลงทุน

1.2 บริษัทหรือสินค้า กิจการนั้นจะต้องมีจุดแข็งหรือความได้เปรียบในอุตสาหกรรม
ความต้องการต่อสินค้าต้องมีเพียงพอ และเทคโนโลยีต้องเป็นที่เชื่อถือได้

1.3 แนวทางการลงทุน บริษัทมีการวางแนวทางและแผนงานการลงทุนที่ชัดเจน
การลงทุนควรจะอยู่ในกลุ่มลูกค้าเป้าหมายหรือธุรกิจที่ให้ผลตอบแทนสูง

1.4 การออกจากการลงทุน จะมีการกำหนดแนวทางการออกจากการลงทุนที่ชัดเจน เช่น
การเข้าตลาดหลักทรัพย์
หรือมิฉะนั้นต้องมีเงื่อนไขการขายหุ้นคืนใหักับผู้ถือหุ้นเดิมในอัตราผลตอบแทนที่เพียงพอ

2. หลักเกณฑ์การพิจารณาความเสี่ยงของการลงทุน การกำหนดระดับความเสี่ยงขึ้นอยู่กับ
ดุลยพินิจของเจ้าหน้าที่การลงทุน ซึ่งมีมาตรฐานการวัดความเสี่ยง ดังนี้

แก้ไขวันที่ 18 มิถุนายน 2544

2.1 ความเสี่ยงจากธุรกิจ (Business Risk) เช่น คุณภาพของผู้บริหาร
ความสามารถในการแข่งขัน ความสามารถในการควบคุมต้นทุน
สถานภาพทางการเงินและคุณภาพสินค้า

2.2 ความเสี่ยงจากการวัดค่าทางตัวเลข (Valuation Risk) เช่น
บริษัทอาจจะมีผลประกอบการที่ดีตามประมาณการ
แต่ผลตอบแทนจากการลงทุนอาจจะไม่เป็นไปตามที่คาด เนื่องจาก P/E
ของตลาดหรือของกลุ่มมีการปรับตัว ความเสี่ยงประเภทนี้ได้พิจารณารวมถึงบรรยากาศด้านการลงทุน
ระยะเวลาของการลงทุน การขึ้นลงของดัชนีตลาดหลักทรัพย์ ความเสี่ยงของแหล่งเงินทุน
และนโยบายการป้องกันความเสี่ยงของบริษัท ความเสี่ยงจากการเปลี่ยนแปลงของกฎหมาย ภาษี
และการเมือง

2.3 ความเสี่ยงจากการขายหุ้น (Exit Risk) เช่น เกิดความล่าช้าในการขายหุ้น
เนื่องจากผลการดำเนินงานไม่เป็นไปตามเป้าหมาย
ทำให้เข้าซื้อขายในตลาดหลักทรัพย์ล่าช้ากว่ากำหนดการ เป็นผลทำให้มูลค่าการลงทุนลดลง
และต้นทุนในการถือหุ้นสูงขึ้น

 การขออนุมัติลงทุน

การจะเข้าลงทุน ต้องขออนุมัติต่อคณะกรรมการบริหารของบริษัท

การจะออกจากการลงทุน ต้องได้รับอนุมัติเป็นลายลักษณ์อักษรจากผู้จัดการฝ่าย
และคณะกรรมการบริหาร

 การติดตามและประเมินผล

จะต้องกระทำทุก 6 เดือน
และจะต้องครอบคลุมถึงผลการดำเนินงานที่ออกมาเปรียบเทียบกับเป้าหมายสภาพคล่องของการลงทุน

ข. การค้าหลักทรัพย์ในบัญชีเพื่อค้า

บริษัทมีนโยบายลงทุนในหลักทรัพย์จดทะเบียนในตลาดหลักทรัพย์ และตราสารหนี้
โดยหวังผลตอบแทนในรูปของกำไรจากการซื้อขายหลักทรัพย์ ทั้งนี้
กรรมการบริหารจะเป็นผู้พิจารณาการลงทุนภายใต้นโยบายของคณะกรรมการบริหาร

(2.2) มูลค่าเงินลงทุนในหลักทรัพย์ของบริษัท

บริษัทได้ลงทุนในหลักทรัพย์จดทะเบียนในตลาดหลักทรัพย์ หลักทรัพย์ที่ไม่ได้จดทะเบียน
และหลักทรัพย์อื่นรวมทั้งการตั้งสำรองเผื่อการลดมูลค่าการลงทุน ซึ่งบริษัทได้เริ่มตั้งสำรองมาตั้งแต่ปี
2539 เป็นต้นมา ปรากฏตามตารางต่อไปนี้

แก้ไขวันที่ 18 มิถุนายน 2544

+---------------------+---+---------------+---------------+--------------+---+
| เงินลงทุนในหลักทรัพย์    |   |               |               |              |   |
+---------------------+---+---------------+---------------+--------------+---+
|                     |   |               |               | (หน่วย : บาท) |   |
+---------------------+---+---------------+---------------+--------------+---+
|                     | เ |               |               |              |   |
|                     | ง |               |               |              |   |
|                     | ิน |               |               |              |   |
|                     | ล |               |               |              |   |
|                     | ง |               |               |              |   |
|                     | ท |               |               |              |   |
|                     | ุน |               |               |              |   |
+---------------------+---+---------------+---------------+--------------+---+
| ประเภทหลักทรัพย์       | ณ |               |               |              |   |
|                     | ว |               |               |              |   |
|                     | ัน |               |               |              |   |
|                     | ที่ |               |               |              |   |
|                     | 3 |               |               |              |   |
|                     | 1 |               |               |              |   |
|                     | ธ |               |               |              |   |
|                     | ัน |               |               |              |   |
|                     | ว |               |               |              |   |
|                     | า |               |               |              |   |
|                     | ค |               |               |              |   |
|                     | ม |               |               |              |   |
+---------------------+---+---------------+---------------+--------------+---+
|                     |   | 2541          | 2542          | 2543         |   |
+---------------------+---+---------------+---------------+--------------+---+
| หลักทรัพย์เพื่อค้า        |   | 30,571,437.68 | 78,468,902.00 | 2            |   |
|                     |   |               |               | 2,172,865.00 |   |
+---------------------+---+---------------+---------------+--------------+---+
| หลักทรัพย์เผื่อขาย       |   | 9             | 8             | 96           |   |
|                     |   | 04,882,455.26 | 94,787,484.42 | 9,965,138.87 |   |
+---------------------+---+---------------+---------------+--------------+---+
| เงินลงทุนทั่วไป         |   | 1             | 1             | 14           |   |
|                     |   | 28,230,593.10 | 40,579,562.55 | 9,641,044.76 |   |
+---------------------+---+---------------+---------------+--------------+---+
| รวมเงินลงทุนทั่วไป      |   | 1,0           | 1,1           | 1,14         |   |
|                     |   | 63,684,486.04 | 13,835,948.97 | 1,779,048.63 |   |
+---------------------+---+---------------+---------------+--------------+---+
| บวก(หัก) :           |   | (1            | 51,042,840.42 | 3            |   |
| ค่าเ                 |   | 8,839,555.36) |               | 9,504,278.57 |   |
| ผื่อการปรับมูลค่าหลักทรัพย์ |   |               | (153,886.94)  |              |   |
|                     |   | (26           |               | (153,886.94) |   |
| (หัก) :              |   | 2,817,829.53) |               |              |   |
| ค่าเผื่อการด้อยค่า       |   |               |               |              |   |
+---------------------+---+---------------+---------------+--------------+---+
| รวม                 |   | 7             | 1,1           | 1,18         |   |
| เงินลงทุนในหลักทรัพย์สุทธิ |   | 82,027,101.15 | 64,724,902.45 | 1,129,440.26 |   |
+---------------------+---+---------------+---------------+--------------+---+

(3) กิจการเป็นที่ปรึกษาการลงทุน

บริษัทได้รับเป็นที่ปรึกษาการลงทุนแก่บริษัทซิตี้เรียลตี้ จำกัด ในการประเมิน
ติดตามและวิเคราะห์ผลการดำเนินงานรายเดือนของทุกโครงการที่บริษัทซิตี้เรียลตี้ จำกัด
ได้ลงทุนไป รวมถึงโครงการ The Emporium โดยให้ข้อคิดเห็นและเสนอแนะแก่บริษัทซิตี้เรียลตี้
จำกัด เพื่อรักษามูลค่าเงินลงทุน

ในปี 2543 บริษัทได้รับค่าธรรมเนียมในการเป็นที่ปรึกษาการลงทุนให้แก่บริษัทซิตี้เรียลตี้ จำกัด
ดังกล่าวข้างต้น เป็นเงินรวม 654,205.58 บาท

(4) กิจการเป็นที่ปรึกษาทางการเงินและการจัดจำหน่ายและรับประกันการจำหน่ายหลักทรัพย์

บริษัทมีนโยบายให้บริการที่ปรึกษาทางการเงินให้กับบริษัทจดทะเบียนในตลาดหลักทรัพย์แห่งประเทศไทย
บริษัทที่มีความประสงค์จะนำบริษัทเข้าจดทะเบียนในตลาดหลักทรัพย์แห่งประเทศไทยและ/หรือตลาดหลักทรัพย์ใหม่
บริษัทที่ต้องการเข้าถือหลักทรัพย์เพื่อครอบงำกิจการ
รวมทั้งบริษัททั่วไปที่ต้องการคำปรึกษาในการระดมทุนจากตลาดทุนและตลาดเงิน
โดยบริษัทมุ่งเน้นการให้บริการโดยทีมงานที่มีความรู้และประสบการณ์ทางด้านการให้คำปรึกษาทางการเงินและการจัดจำหน่ายและรับประกันการจำหน่ายหลักทรัพย์

 บริษัทเป็นที่ปรึกษาทางการเงินที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์ โดยการทำหน้าที่ที่ปรึกษาทางการเงินตามที่ได้รับความเห็นชอบครอบคลุมถึงการทำหน้าที่ที่ปรึกษาทางการเงินในรายการประเภทต่าง ๆ ดังนี้

- การออกและเสนอขายหลักทรัพย์ต่าง ๆ ได้แก่ หุ้น หุ้นบุริมสิทธิ หุ้นกู้
ใบสำคัญแสดงสิทธิในการซื้อหุ้น หรือ หุ้นกู้ เป็นต้น

- การนำบริษัทเข้าจดทะเบียนในตลาดหลักทรัพย์แห่งประเทศไทย และตลาดหลักทรัพย์ใหม่

- ที่ปรึกษาทางการเงินและตัวแทนรับซื้อหลักทรัพย์ให้กับผู้เสนอซื้อหลักทรัพย์ (Offeror)
ในการเข้าถือหลักทรัพย์เพื่อครอบงำกิจการ

- การให้ความเห็นอิสระแก่ผู้ถือหุ้นของกิจการเกี่ยวกับคำเสนอซื้อหลักทรัพย์ของกิจการ

-
การให้ความเห็นอิสระแก่ผู้ถือหุ้นเกี่ยวกับการได้มาหรือจำหน่ายไปซึ่งสินทรัพย์และรายการที่เกี่ยวโยงกันของบริษัทจดทะเบียน

- การร่วมกับบริษัทจดทะเบียนในการจัดทำแผนดำเนินการเพื่อแก้ไขเหตุแห่งการถูกเพิกถอน
(แผนฟื้นฟูกิจการ) เพื่อเสนอต่อที่ประชุมผู้ถือหุ้นของบริษัทจดทะเบียน

นอกจากนี้ บริษัทยังให้บริการที่ปรึกษาทางการเงินในด้านอื่น ๆ อีก ได้แก่
ที่ปรึกษาทางการเงินในการประเมินมูลค่ากิจการ ที่ปรึกษาในการบริหารเงิน
ที่ปรึกษาทางการเงินในการระดมทุนในรูปแบบต่าง ๆ และการหา ผู้ร่วมลงทุนในกิจการ เป็นต้น

สำหรับการบริการด้านการจัดจำหน่ายและรับประกันการจำหน่ายหลักทรัพย์นั้น
บริษัทมีนโยบายเป็นผู้จัดจำหน่ายและรับประกันการจำหน่ายทั้งหลักทรัพย์ประเภทหนี้ และประเภททุน

ผลงานในฐานะบริษัทที่ปรึกษาทางการเงินและผู้จัดการการจัดจำหน่ายและรับประกันการจำหน่ายในระยะ

3 ปีที่ผ่านมา

+----+----------------------------+--------+-------------------------+
| ปี  | บริษัท                       | ประเ   | หน้าที่ของ บริษัทหลักทรัพย์     |
|    |                            | ภทธุรกิจ |                         |
|    |                            |        | เอบีเอ็น แอมโร เอเซีย จำกัด |
|    |                            |        | (มหาชน)                 |
+----+----------------------------+--------+-------------------------+
| 25 | บริษัท สแท้ปเพิล จำกัด          | โฮลดิ้ง  | ที่ปรึก                    |
| 41 |                            |        | ษาทางการเงินในการจัดเตรียม |
|    |                            |        |                         |
|    |                            |        | คำเสนอซื้อและตัวแทนรับซื้อหุ้น  |
|    |                            |        | PTSL                    |
+----+----------------------------+--------+-------------------------+
| 25 | บริษัท สงขลาแคนนิ่ง จำกัด       | อา     | ที่ปรึกษาทางก              |
| 41 | (มหาชน)                    | คารและ | ารเงินอิสระในการให้ความเห็น |
|    |                            |        | เกี่ยวกับคำขอเพิกถอนหลักทรัพย์ |
|    |                            | เ      |                         |
|    |                            | ครื่องดื่ม |                         |
+----+----------------------------+--------+-------------------------+
| 25 | บริษัท ปูนซีเมนต์เอเซีย จำกัด     | ป      | ที่ปรึกษาทางก              |
| 42 | (มหาชน)                    | ูนซีเมนต์ | ารเงินในการเสนอขายหุ้นให้กับ |
|    |                            |        |                         |
|    |                            |        | นักลงทุนต่างประเทศ         |
+----+----------------------------+--------+-------------------------+
| 25 | บริษัท อูเบะไนล่อน (ประเทศไทย) | เคมีภัณฑ์ | ที่ปรึกษาทางการ            |
| 42 | จำกัด                       |        | เงินในการประเมินมูลค่ากิจการ |
+----+----------------------------+--------+-------------------------+
| 25 | บริษัท แคปริคอร์น โฮลดิ้งส์ จำกัด  | โฮลดิ้ง  | ที่ปร                     |
| 42 |                            |        | ึกษาทางการเงินในการจัดเตรีย |
|    |                            |        | มคำเสนอซื้อและตัวแทนรับซื้อหุ้น |
|    |                            |        | UMW                     |
+----+----------------------------+--------+-------------------------+
| 25 | บริษัท แคลคอมพ์ อีเล็คโทรรนิคส์   | ชิ้นส่วน  | ผ                       |
| 43 | (ประเทศไทย) จำกัด (มหาชน)   |        | ู้จัดการการจัดจำหน่ายและรับปร |
|    |                            | อิเล็ค   | ะกันการจำหน่ายหุ้นสามัญเพิ่มทุน |
|    |                            | ทรอนิคส์ |                         |
+----+----------------------------+--------+-------------------------+
| 25 | บริษัท สหมิตรถังแก๊ส จำกัด       | บ      | ที่ปรึกษาทางการ            |
| 41 | (มหาชน)                    | รรจุภัณฑ์ | เงินในการจัดทำแผนฟื้นฟูกิจการ |
| -ป |                            |        |                         |
| ัจจ |                            |        |                         |
| ุบัน |                            |        |                         |
+----+----------------------------+--------+-------------------------+
| 25 | บริษัท ดาต้าแมท จำกัด (มหาชน)  | เคร    | ที่ปรึกษาทางการ            |
| 41 |                            | ื่องไฟฟ้า | เงินในการจัดทำแผนฟื้นฟูกิจการ |
| -ป |                            | และคอม |                         |
| ัจจ |                            | พิวเตอร์ |                         |
| ุบัน |                            |        |                         |
+----+----------------------------+--------+-------------------------+
| 25 | บริษัท เดอะมอลล์กรุ๊ป จำกัด      | พาณิชย์  | ที่ปรึกษาทางการเงิน         |
| 41 |                            |        |                         |
| -ป |                            |        |                         |
| ัจจ |                            |        |                         |
| ุบัน |                            |        |                         |
+----+----------------------------+--------+-------------------------+
| 25 | บริษัท ไทยอิเล็คโทรนิค จำกัด     | อิเล็ค   | ที่ปรึกษาทางการ            |
| 42 | (มหาชน)                    | ทรอนิคส์ | เงินในการจัดทำแผนฟื้นฟูกิจการ |
| -ป |                            |        |                         |
| ัจจ |                            |        |                         |
| ุบัน |                            |        |                         |
+----+----------------------------+--------+-------------------------+

รายได้ค่าธรรมเนียมในระยะ 3 ปี ที่ผ่านมา

+----------+-----------------------------------------------------------+
| ปี        | ค่าธรรมเนียมการจัดจำหน่ายและ                                  |
|          |                                                           |
|          | ที่ปรึกษาทางการเงิน (บาท)                                     |
+----------+-----------------------------------------------------------+
| 2541     | 8,416,251.50                                              |
+----------+-----------------------------------------------------------+
| 2542     | 44,788,276.10                                             |
+----------+-----------------------------------------------------------+
| 2543     | 20,487,636.00                                             |
+----------+-----------------------------------------------------------+
| รวม      | 73,692,163.60                                             |
+----------+-----------------------------------------------------------+

3.2 การตลาดและภาวะการแข่งขัน

ธุรกิจการเป็นนายหน้าซื้อขายหลักทรัพย์

การประกอบธุรกิจหลักทรัพย์ในปี 2543 นับเป็นปีที่ยากลำบากปีหนึ่งของธุรกิจนี้
โดยภาวะการซื้อขายยังคงซบเซาอย่างต่อเนื่องนับจากจุดสูงสุดในเดือนมิถุนายน 2542 เป็นต้นมา
โดยดัชนีตลาดหลักทรัพย์ปิดที่ระดับ 269 จุด ลดลง 44% จากปีก่อน
และถ้าวัดในรูปของเงินดอลล่าร์แล้ว ดัชนีจะลดลงถึงร้อยละ 52 จากปีก่อน
การฟื้นตัวของภาวะเศรษฐกิจนับว่าน้อยกว่าที่นักลงทุนคาดการณ์กันไว้
ปัจจัยทางเศรษฐกิจยังคงเป็นสิ่งที่นักลงทุนวิตกกังวล
แม้ว่าตัวเลขการเจริญเติบโตทางเศรษฐกิจจะไม่ติดลบก็ตาม

ในขณะเดียวกัน ปริมาณการซื้อขายหลักทรัพย์ก็ลดต่ำลงจากปีก่อนหน้า โดยมีการซื้อขายเฉลี่ย 3.7
พันล้านบาทในปี 2543 ลดลงจาก 6.6 พันล้านบาทในปี 2542
การลดลงของปริมาณการซื้อขายหลักทรัพย์นี้ ส่วนหนึ่ง เป็นไปตามขนาดของตลาด (Market
Capitalization) ที่ลดลง เมื่อราคาหลักทรัพย์ลดต่ำลง
แต่อีกส่วนหนึ่งเกิดจากกระแสความต้องการลงทุนในตลาดเริ่มถดถอยลง
โดยเฉพาะอย่างยิ่งในตลาดที่นักลงทุนส่วนใหญ่มีกรอบเวลาในการลงทุนค่อนข้างสั้นเช่นในประเทศไทย

นอกจากนี้ การเปิดเสรีค่าธรรมเนียมนายหน้าซื้อขายหลักทรัพย์ที่มีผลบังคับใช้ตั้งแต่วันที่ 1 ตุลาคม
2543 ยังส่งผลให้อัตราค่านายหน้าในธุรกิจหลักทรัพย์ลดลงไปกว่าร้อยละ 60
โดยการเปิดเสรีนี้เกิดขึ้นอย่างกระทันหัน จากเดิมที่ตั้งเป้าไว้ว่าจะเริ่มใช้ในเดือนกันยายน 2545
ส่งผลให้เกิดการแข่งขันกันอย่างรุนแรง
แม้จะเป็นที่คาดการณ์ว่าการแข่งขันกันนี้จะทำให้จำนวนโบรกเกอร์ในธุรกิจหลักทรัพย์ลดลงในระยะยาว
แต่ในระยะสั้นแล้ว
บริษัทหลักทรัพย์ทุกแห่งต่างก็แข่งขันรุนแรงในการที่จะแย่งชิงส่วนแบ่งการตลาดเอาไว้
เพื่อหวังที่จะอยู่รอดได้ในระยะยาว

ส่วนแบ่งตลาดของบริษัทนายหน้าซื้อขายหลักทรัพย์ ในปี 2543

  --------- --------------------- -------- --------------- ------- --------------- -------
  หมายเลข   บริษัท                           2542                    2543            

  สมาชิก                                    ส่วนแบ่งตลาด(%)   อันดับที่   ส่วนแบ่งตลาด(%)   อันดับที่

  8         บมจ.หลักทรัพย์ เอบีเอ็น    AST      9.5             1       8.8             1
            แอมโร เอเซีย                                                            

  41        บล.เจ.เอฟ ธนาคม จก.   JFT      5.7             4       8.0             2

  12        บล.หยวนต้า (ประเทศไทย) YUANTA   3.2             14      7.0             3
            จก.                                                                    

  42        บล.กิมเอ็ง (ประเทศไทย)  KIMENG   5.0             9       6.9             4
            จก.                                                                    

  6         บล.เมอร์ริล ลินช์ ภัทร จก. MLP      5.2             8       6.3             5

  13        บมจ.เอกธำรง เคจีไอ     S-ONE    8.9             2       6.2             6

  19        บล.เกียรตินาคิน จก.      KKS      5.9             3       4.6             7

  14        บมจ.พัฒนสิน             CNS      5.5             6       4.3             8

  3         บมจ.แอ๊ดคินซัน           ASL      5.6             5       4.3             9

  4         บล.นววิคเคอร์สบัลลาส จก. NVS      5.3             7       4.1             10
  --------- --------------------- -------- --------------- ------- --------------- -------

ธุรกิจการเป็นที่ปรึกษาทางการเงินและการจัดจำหน่ายหลักทรัพย์

จากการเปิดเสรีค่านายหน้าซื้อขายหลักทรัพย์ในปี 2543
ทำให้บริษัทหลักทรัพย์ให้ความสำคัญกับการทำธุรกิจที่ปรึกษาทางการเงินและการรับประกันการจำหน่ายและจัดจำหน่ายมากขึ้น
การแข่งขันในการทำธุรกิจจึงมีมากขึ้น และมีแนวโน้มว่า การแข่งขันจะยังมีอยู่สูงในปี 2544 โดย ณ
วันที่ 7 มีนาคม 2544
มีที่ปรึกษาทางการเงินที่ได้รับความเห็นชอบจากสำนักงานคณะกรรมการกำกับหลักทรัพย์และตลาดหลักทรัพย์รวมทั้งสิ้น
41 บริษัท
แบ่งออกเป็นสถาบันการเงินประเภทธนาคารพาณิชย์และบรรษัทเงินทุนอุตสาหกรรมแห่งประเทศไทย
8 แห่ง บริษัทหลักทรัพย์ 26 แห่ง และบริษัทที่ปรึกษาทางการเงิน 7 แห่ง (ที่มา :
http://www.sec.or.th) อย่างไรก็ตาม บริษัทเชื่อว่า
จากการที่บริษัทมีทีมงานที่มีประสบการณ์ในธุรกิจที่ปรึกษาทางการเงิน
ประกอบกับการมีฐานะการเงินที่แข็งแกร่ง
และฐานลูกค้าซื้อขายหลักทรัพย์ที่กว้างขวางทั้งในประเทศและต่างประเทศ
จะทำให้บริษัทสามารถแข่งขันในธุรกิจที่ปรึกษาทางการเงินและการจัดจำหน่ายและรับประกันการจำหน่ายได้เป็นอย่างดี

แนวโน้มธุรกิจหลักทรัพย์ในปี 2544

ปี 2544 น่าจะคงเป็นปีแห่งความยากลำบากอีกปีหนึ่งของธุรกิจหลักทรัพย์
โดยผลจากการเปิดเสรีค่าธรรมเนียมนายหน้าซื้อขายหลักทรัพย์
จะส่งผลกระทบต่อผลการดำเนินงานในปี 2544 เต็มปี
ในขณะที่การปรับตัวจากการเปิดเสรีดังกล่าวยังคงอยู่ในขั้นเริ่มต้นเท่านั้น
ท่ามกลางสภาพแวดล้อมที่แข่งขันกันรุนแรงนี้
บริษัทก็ได้มุ่งเน้นที่จะลดต้นทุนและเพิ่มประสิทธิภาพในการดำเนินงาน
เพื่อรักษาความเป็นผู้นำในธุรกิจหลักทรัพย์ไว้ได้อย่างยั่งยืน

อย่างไรก็ดี ความเชื่อมั่นของนักลงทุน ก็ดูเหมือนว่าจะกระเตื้องขึ้นในปีนี้
ดังที่เห็นได้จากปริมาณการซื้อขายที่หนาแน่นในช่วงเดือนแรกของปี
จึงเป็นที่คาดการณ์ว่าภาวะการซื้อขายในปี 2544 น่าจะกระเตื้องขึ้นจากปี 2543 อย่างเห็นได้ชัด
การฟื้นตัวทางเศรษฐกิจจะยังคงเป็นไปอย่างช้าๆ แต่มั่นคงและต่อเนื่อง
ซึ่งจะเป็นปัจจัยในเชิงบวกอีกปัจจัยหนึ่งในระยะยาว

3.3 การจัดหาแหล่งเงินทุนและการบริหารสภาพคล่อง

ปี 2543 ที่ผ่านมาบริษัทใช้แหล่งเงินทุนจากส่วนของผู้ถือหุ้นทั้งหมด
อย่างไรก็ตามบริษัทได้จัดเตรียมแหล่งเงินทุนไว้โดยมีวงเงินกู้ยืมเบิกเงินเกินบัญชีกับธนาคารพาณิชย์และวงเงินกู้ยืมระยะสั้นกับสถาบันการเงินด้วย

3.4 การดำรงเงินกองทุนต่อสินทรัพย์สภาพคล่องสุทธิ

บริษัทจะดำรงเงินกองทุนต่อสินทรัพย์สภาพคล่องสุทธิให้เป็นไปตามหลักเกณฑ์ที่กำหนดโดยสำนักงานคณะกรรมการ
ก.ล.ต. ณ วันที่ 31 ธันวาคม 2543 บริษัทมีเงินกองทุนสภาพคล่องเท่ากับ 925,897,392 บาท
คิดเป็น ร้อยละ 412.22 ของหนี้สินที่จ่าย
ซึ่งเพียงพอตามเกณฑ์การดำรงเงินกองทุนสภาพคล่องสุทธิที่สำนักงานคณะกรรมการ ก.ล.ต.
กำหนดไว้ คือไม่ต่ำกว่าร้อยละ 5 ของหนี้สินทั่วไป